b'\n_START_ARTICLE_\nGeneralska afera\n_START_PARAGRAPH_\n\xe2\x80\x8eGeneralska afera (izvirni nem\xc5\xa1ki naslov Generals Aff\xc3\xa4ren) je zgodovinsko-dokumentarni roman, delo Hansa Hellmuta Kirsta, ki je prvi\xc4\x8d iz\xc5\xa1lo leta 1977. V sloven\xc5\xa1\xc4\x8dino ga je prevedel Milan Mla\xc4\x8dnik in iz\xc5\xa1el je leta 1979 pri Zalo\xc5\xbebi Mladinska knjiga._NEWLINE_Roman temelji na resni\xc4\x8dnih dogodkih, med katere je avtor vpletel \xc5\xa1e izmi\xc5\xa1ljene oz. literarno spremenjene dogodke. Roman govori o dogodkih okoli razre\xc5\xa1itve generalfeldmar\xc5\xa1ala Wernerja von Blomberga in generalpolkovnika Wernerja von Fritscha. Oba sta zasedala dve najpomembnej\xc5\xa1i funkciji znotraj Wehrmachta (prvi minister vojne Nem\xc4\x8dije in s tem vrhovni poveljnik Wehrmachta, drugi pa na\xc4\x8delnik general\xc5\xa1taba Heera), a sta bila zaradi apoliti\xc4\x8dnega mi\xc5\xa1ljenja in sledenja stari pruski voja\xc5\xa1ki tradiciji neza\xc5\xbeelena pri Hitlerju. Proti njima so uporabili izmi\xc5\xa1ljene dokaze in ju tako prisilili, da sta odstopila iz svojih polo\xc5\xbeaj, na katere so potem postavili bolj primerne generale.'